CELEX: 32010D0077
Language: da
Date: 2010-02-09 00:00:00
Title: 2010/77/: Kommissionens afgørelse af 9. februar 2010 om fastsættelse af en ny frist for indsendelse af et dossier for terbutryn, der skal undersøges i forbindelse med det tiårs arbejdsprogram, der er omhandlet i artikel 16, stk. 2, i Europa-Parlamentets og Rådets direktiv 98/8/EF (meddelt under nummer K(2010) 752) (EØS-relevant tekst)

10.2.2010   
            
            
               DA
            
            
               Den Europæiske Unions Tidende
            
            
               L 37/72
            
         KOMMISSIONENS AFGØRELSE
   af 9. februar 2010
   om fastsættelse af en ny frist for indsendelse af et dossier for terbutryn, der skal undersøges i forbindelse med det tiårs arbejdsprogram, der er omhandlet i artikel 16, stk. 2, i Europa-Parlamentets og Rådets direktiv 98/8/EF
   (meddelt under nummer K(2010) 752)
   (EØS-relevant tekst)
   (2010/77/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets direktiv 98/8/EF af 16. februar 1998 om markedsføring af biocidholdige produkter (1), særlig artikel 16, stk. 2, og
   ud fra følgende betragtninger:
   
               (1)
            
            
               I Kommissionens forordning (EF) nr. 1451/2007 af 4. december 2007 om den anden fase af det tiårs arbejdsprogram, der er omhandlet i artikel 16, stk. 2, i Europa-Parlamentets og Rådets direktiv 98/8/EF om markedsføring af biocidholdige produkter (2), er der opstillet en liste over aktive stoffer, som skal undersøges med henblik på eventuel optagelse i bilag I, I A eller I B til direktiv 98/8/EF. Terbutryn er optaget på listen til anvendelse i produkttype 7, 9 og 10.
            
         
               (2)
            
            
               Den oprindelige deltager, der anmeldte terbutryn til anvendelse i produkttype 7, 9 og 10, er trådt ud af undersøgelsesprogrammet. Kommissionen har i medfør af artikel 11, stk. 2, i forordning (EF) nr. 1451/2007 underrettet medlemsstaterne herom. De samme oplysninger blev også offentliggjort elektronisk den 22. juni 2007.
            
         
               (3)
            
            
               Inden for tre måneder efter den elektroniske offentliggørelse af oplysningerne har tre virksomheder tilkendegivet interesse for at indtræde som deltager for terbutryl til anvendelse i en eller flere af produkttyperne 7, 9 og 10, i overensstemmelse med artikel 12, stk. 1, i forordning (EF) nr. 1451/2007.
            
         
               (4)
            
            
               I henhold til artikel 9, stk. 2, litra d), i forordning (EF) nr. 1451/2007 blev fristen for indsendelse af fuldstændige dossierer for produkttype 7, 9 og 10 fastsat til den 31. oktober 2008. I henhold til artikel 12, stk. 3, andet afsnit, hvorefter Kommissionen kan tillade en person, der ønsker det, at overtage hvervet som deltager i stedet for den deltager, der har trukket sig ud, kan Kommissionen om nødvendigt forlænge den relevante frist for indsendelse af et fuldstændigt dossier.
            
         
               (5)
            
            
               Som følge af en misforståelse med hensyn til fristen bør fristen for indsendelse af dossierer for terbutryn til anvendelse i produkttype 7, 9 og 10 fastsættes til den 1. marts 2010.
            
         
               (6)
            
            
               Foranstaltningerne i denne afgørelse er i overensstemmelse med udtalelse fra Det Stående Udvalg for Biocidholdige Produkter —
            
         VEDTAGET DENNE AFGØRELSE:
   Artikel 1
   Den nye frist for indsendelse af dossierer for terbutryn (EF-nummer 212-950-5; CAS-nummer 886-50-0) til anvendelse i produkttype 7, 9 og 10 er den 1. marts 2010.
   Artikel 2
   Denne afgørelse er rettet til medlemsstaterne.
   
      Udfærdiget i Bruxelles, den 9. februar 2010.
      
         
            På Kommissionens vegne
         
         Stavros DIMAS
         
            Medlem af Kommissionen
         
      
   
   
      (1)  EFT L 123 af 24.4.1998, s. 1.
   
      (2)  EUT L 325 af 11.12.2007, s. 3.